**Z á p i s n i c a**

z prvého valného zhromaždenia členov občianskeho združenia

„BÁHONČATÁ“,

konaného mimoriadne v zasadačke Obecného úradu v Báhoni dňa 17.02.2016

Zasadnutie zhromaždenia členov sa uskutočnilo v zmysle stanov občianskeho združenia s nasledovným programom:

1. Otvorenie zasadnutia
2. Oboznámenie prítomných so vznikom OZ BÁHONČATÁ
3. Voľba členov do orgánov OZ
4. Ciele a poslanie OZ
5. Rôzne
6. Prevádzka MŠ počas prázdnin
7. Aktuality z MŠ
8. Informácia o hospodárení a poplatkoch
9. Záver

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K bodu 1.)**

Zhromaždenie prítomných členov otvoril a viedol p. Michal Holeš, člen prípravného výboru OZ.

Prítomných privítal, oboznámil s programom a tým bolo zasadnutie členov otvorené.

(Zhromaždenie členov je najvyšší orgán OZ a je tvorené všetkými členmi – z tohto dôvodu je **potrebné, aby boli členmi rodičia všetkých detí v MŠ tak, ako doteraz tvorili ZRPŠ.**

**Rodič /**prípadne iná fyzická osoba nad 18 rokov**/ sa stane členom OZ vypísaním prihlášky;**

**členský príspevok sa neplatí**. Rodičom budú prihlášky k dispozícii v jednotlivých triedach.)

**K bodu 2.)**

M. Holeš oboznámil prítomných s **dôvodom vzniku OZ BÁHONČATÁ, ktorým je predovšetkým možnosť stať sa príjemcom 2% z dane z príjmov**, nakoľko sa  tento príspevok doteraz prideľoval materskej škole prostredníctvom OZ Šanca deťom, ktoré však bolo vytvorené na účely pomoci deťom v základnej škole. V dôsledku prerozdeľovania týchto finančných prostriedkov dochádzalo k nepomeru medzi financiami poukázanými z daní rodičov a známych pre MŠ a sumou vyčlenenou pre MŠ z OZ pri základnej škole.

**Prijať 2% z dane z príjmov bude možné až po ročnom fungovaní združenia, t.j. v roku 2017.**

**K bodu 3.)**

V o ľ b a - v zmysle stanov OZ boli prítomnými členmi vykonané priame voľby

do orgánov OZ nasledovne:

**Predseda Rady OZ: Andrea Ihászová**

**Podpredseda Rady OZ: Roman Valovič**

**Člen Rady: Michal Holeš**

**Pokladník: Matúš Vandák**

**Revízor: Martin Klokner**

(Rada = výkonný orgán združenia – má troch členov:

predseda + podpredseda + člen rady podobne, ako doteraz fungovala Rada rodičov.)

**K bodu 4.)**

A. Ihászová predniesla prítomným ciele novozaloženého OZ, medzi ktoré patrí aktívna účasť členov na skrášľovaní priestorov v MŠ a jej areálu a prispievať k obnoveniu materiálno – technického vybavenia MŠ.

/Založenie účtu združenia zabezpečí predseda s podpredsedom, postup pri financovaní akcií a potrieb pre MŠ bude prebiehať podľa stanov OZ, t.j. vždy v súčinnosti dvoch osôb./

**K bodu 5.)**

M. Pastuchová navrhla vypracovať komplexný projekt (štúdiu, víziu) ďalšieho rozvoja materskej školy, jej vnútorných priestorov, ako aj exteriéru, ktorý by sa mal realizovať v spolupráci s obcou a ktorý by mal zohľadňovať potrebné normy bezpečnosti a štandardov... Navrhla zamerať sa na dlhodobý plán zlepšenia priestorov a nie spontánne riešenia (v súčasnosti uvádza napr. potrebu obnoviť výdajňu stravy v MŠ, ktorá je bez okien a odvetrania).

V rámci diskusie sa prítomní uzniesli na požiadavke smerujúcej na vedenie MŠ, aby koncepcia rozvoja MŠ obsahovala konkrétne veci, ktoré je potrebné alebo vhodné riešiť, resp. ktoré môžu byť predmetom projektov, ktoré by rodičia mohli predkladať svojim zamestnávateľom či iným poskytovateľom grantov a sponzorských darov.

OZ následne rozhodne o tých, ktoré je možné podporiť z prostriedkov ZRPŠ/OZ.

 R. Valovič poskytne pre potreby OZ a pedagógov v MŠ multifunkčnú tlačiareň/ kopírku na zabezpečenie pomôcok pri výučbe detí. Spotrebný materiál (náplne, papier) sa zakúpi z financií ZRPŠ/OZ.

Očakávajú sa nápady a nové podnety od rodičov, ktoré možno posielať na adresu:

radarodicov.msbahon@gmail.com

**K bodu 6.)**

Pani zástupkyňa pre MŠ – M. Horváthová – oboznámila prítomných **s možnosťou odhlásiť dieťa z MŠ počas jarných prázdnin v dňoch 22.2. – 26.2.2016, alebo dieťa nechať riadne prihlásené**,

čo vyjadrujú rodičia svojim podpisom na zozname detí v jednotlivých triedach.

Prevádzka MŠ riadne prebieha v nasledujúcom období až do 15.7.2016.

V období **letných prázdnin** bude **MŠ uzatvorená od 18.7.2016.**

Rodičia, ktorí neprichádzajú osobne do MŠ, môžu informácie získať prostredníctvom ich zverejnenia na stránke MŠ, t.j. [www.msbahon.sk](http://www.msbahon.sk)(rôzne oznamy, akcie pre deti, prázdniny, brigády ...)

Pani zástupkyňa upozornila rodičov aj na **včasné odhlasovanie a prihlasovanie detí na stravu**, pričom bolo **opätovne potrebné zdôrazniť dôležitosť skoršieho privádzania detí do MŠ ráno n a j n e s k ô r o  7.45 hod.!!!**

**K bodu 7.)**

Dňa 17.2.2016 bola v priestoroch 3. triedy (predškoláci) zabudovaná **NOVÁ INTERAKTÍVNA TABUĽA, pani učiteľky boli zaškolené, zavedený internet.**

Taktiež bol v uplynulých dňoch zakúpený **NOVÝ KOBEREC do 3. triedy**, ktorý sa bude pokladať za pomoci rodičov, najmä mužov. Vopred ďakujeme tým, ktorí sú ochotní prispieť svojou účasťou ☺

**K bodu 8.)**

Pokladník - M. Vandák oznámil rodičom, že na nástenkách Rady rodičov je oznámené číslo účtu v tvare IBAN, pretože od 1.2.2016 sa uvádza už v tomto tvare.

Po založení nového účtu, patriaceho občianskemu združeniu, bude číslo účtu oznámené;

zatiaľ platia doterajšie údaje.

Zároveň zdôraznil potrebu uhrádzať poplatky ZRPŠ (ako komu vyhovuje – polročne, mesačne, dvojmesačne), pretože niektorí rodičia neuhradili poplatok od novembra 2015 !

**K bodu 9.)**

Na záver pán Michal Holeš poďakoval prítomným za účasť, a tým stretnutie rodičov/ zasadnutie OZ ukončil.

Zapísala:

Michaela Vandáková, 17. 02. 2016